SA eindelik van Britse rooilys verwyderArgieffoto: Twitter via @UKParliament Dit is amptelik, Suid-Afrika word van Brittanje se reisrooilys verwyder. Grant Shapps, Britse minister van vervoer, het ’n rukkie gelede op Twitter aangekondig dat 47 lande, waaronder Suid-Afrika, Maandag van Brittanje se rooilys verwyder sal word. Slegs sewe lande en gebiede sal vir eers op die lys bly. Dié lande is Panama, Colombia, Peru, Ecuador, Haiti, die Dominikaanse Republiek en Venezuela. Die Britse minister het gesê reisigers wat Engeland besoek, sal voortaan ook aan minder toegangsvereistes hoef te voldoen en erkenning sal gegee word aan die inentingstatus van reisigers van 37 lande, waaronder Indië, Turkye en Ghana. Volgens Shapps sal besoekers van hierdie lande se inentingstatus voortaan deur Brittanje erken word en hulle sal dieselfde behandel word as Britse passasiers wat ten volle ingeënt is. “Die maatreëls wat vandag aangekondig is, is deel van die proses terwyl ons voortgaan om reis oop te stel en stabiliteit vir reisigers en die bedryf te bied.” Die Suid-Afrikaanse regering en toerismebedryf pleit al ’n geruime tyd dat Suid-Afrika van die rooilys verwyder word weens die land se lae infeksiekoers. UPDATE: From Monday (11th Oct) ???? I’ll be cutting 47 destinations from our red list – including South Africa, with just 7 countries and territories remaining ⚠️ – all others will be included in the “rest of world” category ???? [1/3] — Rt Hon Grant Shapps MP (@grantshapps) October 7, 2021 I'm also making changes so travellers visiting England have fewer entry requirements, by recognising those with fully-vax status ???? from 37 new countries and territories including India, Turkey and Ghana, treating them the same as UK fully vax passengers. [2/3] — Rt Hon Grant Shapps MP (@grantshapps) October 7, 2021